રેલવેને જો તમે આ અંગે સવાલ પૂછશો તો એ જ ગોખાયેલો જવાબ મળશે, મુસાફરોની સુરક્ષા માટે ટ્રેકને સુધારવાના કાર્યોને કારણે ટ્રેનો મોડી પડી રહી છે. રેલવે મંત્રીથી લઈને રેલવેના તમામ ઝોનોના અધિકારીઓનો આ જ જવાબ હોય છે. પરંતુ કંપ્ટ્રોલર એન્ડ ઓડિટર જનરલ ઓફ ઈન્ડિયા (CAG)એ ટ્રેનો મોડી પડવાનું કારણ શોધી લીધું છે. ગત મંગળવારે લોકસભામાં રજૂ કરાયેલા કેગના રિપોર્ટમાં કહેવાયું છે કે, સ્ટેશનો પર ટ્રેનો માટે જગ્યાની અછત હોવાથી જ ટ્રેનો મોડી પડી રહી છે.